RESOLUCIÓN do 18 de decembro de 2006 pola que se adxudican as axudas ás solicitudes que figuran como suplentes na Resolución do 15 de novembro de 2006 (Diario Oficial de Galicia número 232, do 1 decembro) pola que se adxudicaron as axudas para proxectos de promoción xeral de coñecemento convocadas no anexo II da Orde do 16 de maio de 2006 (Diario Oficial de Galicia número 101, do 29 de maio), modificada pola do 18 de outubro de 2006 (Diario Oficial de Galicia número 206, do 25 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/12/2006

Por Orde do 16 de maio de 2006 (DOG nº 101, do 29 de maio), modificada pola Orde do 18 de outubro (DOG nº 206, do 25 de outubro), publicáronse as bases que rexen as convocatorias de axudas correspondentes ás accións do Programa de Promoción Xeral de Investigación do PGIDIT. No anexo II da citada orde figuran as axudas para proxectos de promoción xeral do coñecemento con tres modalidades:
Modalidade A: proxectos de investigación.
Modalidade B: proxectos coordinados.
Modalidade C: liñas novas e investigadores novos.
Por Resolución do 15 de novembro de 2006 (DOG nº 232, do 1 de decembro) adxudicáronse as axudas para proxectos de promoción xeral do coñecemento.
Nesa resolución recolléronse, por orde de prioridade, as solicitudes que foron consideradas como suplentes e que configuran a lista de espera.
De acordo coa devandita resolución e tendo en conta o establecido nas bases da citada orde, esta consellería
RESOLVE:
Primeiro.-Incrementar o crédito disposto na orde da convocatoria na aplicación 10.02.432B.740.0 na contía de 3.265.025 euros e na aplicación 10.02.432A.780.0 na contía de 40.000 euros para poder atender os 3.305.025 euros que suman as subvencións das solicitudes que quedaron como suplentes e coa seguinte repartición por anualidades:
*10.02.432B.740.0:
2006: 815.955.
2007: 1.010.820.
2008: 1.049.693.
2009: 388.557.
*10.02.432A.780.0:
2006: 8.000.
2007: 16.000.
2008: 12.000.
2009: 4.000.
Segundo.-Conceder as axudas para a realización de proxectos de investigación aos beneficiarios que se relacionan no anexo desta resolución, e que se corresponden coas solicitudes que figuran como suplentes, nas contías que se sinalan e polo período de tempo indicado, que se computará a partir do día seguinte da súa publicación en DOG.
As axudas que se relacionan no anexo comprenden a totalidade da subvención necesaria para a realización do proxecto, incrementado nun 15% destinado aos gastos institucionais que a súa execución supón ao organismo a que pertence o investigador responsable.
Terceiro.-Para poder percibir as axudas correspondentes, os beneficiarios deberán presentar a documentación indicada no punto décimo do anexo II da Orde do 16 de maio de 2006 (DOG nº 101, do 29 de maio), no rexistro da Dirección Xeral de I+D+i coa data límite do 28 de decembro de 2006.
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sexto.-Contra esta resolución poderase interpoñer potestativamente recurso de reposición ante o mesmo órgano no prazo dun mes que se contará a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de decembro de 2006.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria